CELEX: 32018D0061
Language: sl
Date: 2017-03-21 00:00:00
Title: Sklep Sveta (EU) 2018/61 z dne 21. marca 2017 o podpisu spremembe Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva, v imenu Evropske unije, in njeni začasni uporabi

16.1.2018   
            
            
               SL
            
            
               Uradni list Evropske unije
            
            
               L 11/1
            
         SKLEP SVETA (EU) 2018/61
   z dne 21. marca 2017
   o podpisu spremembe Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva, v imenu Evropske unije, in njeni začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 25. septembra 2014 pooblastil Komisijo, da začne pogajanja z Združenimi državami Amerike za spremembo Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva (1) (v nadaljnjem besedilu: Sporazum), ki je začel veljati 1. maja 2011. Pogajanja so se uspešno zaključila z izmenjavo elektronske pošte med glavnima pogajalcema, kar dokazuje njuno obojestransko strinjanje z izpogajanim besedilom.
            
         
               (2)
            
            
               Izpogajana sprememba Sporazuma (v nadaljnjem besedilu: sprememba št. 1) razširja področja sodelovanja na podlagi Sporazuma, na katerih se lahko uporablja vzajemno priznavanje ugotovitev glede skladnosti in odobritev, s čimer se omogoči optimalna uporaba virov in sorazmeren prihranek pri stroških ter hkrati ohrani visoka stopnja varnosti v zračnem prometu.
            
         
               (3)
            
            
               Zato bi bilo treba spremembo št. 1 podpisati.
            
         
               (4)
            
            
               Da se omogoči sprejetje nove priloge o licenciranju pilotov v okviru razširjenega področja uporabe Sporazuma, katere pomen je treba obravnavati v okviru zadevnih določb o spremembi pilotskih licenc tretjih držav iz Uredbe Komisije (EU) št. 1178/2011 (2), bi bilo treba do zaključka postopkov, potrebnih za začetek njene veljavnosti, spremembo št. 1 uporabljati začasno –
            
         SPREJEL NASLEDNJI SKLEP:
   Člen 1
   Podpis spremembe št. 1 Sporazuma med Združenimi državami Amerike in Evropsko skupnostjo o sodelovanju pri ureditvi varnosti civilnega letalstva, v imenu Unije, se odobri s pridržkom sklenitve navedene spremembe.
   Besedilo spremembe št. 1 je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis spremembe št. 1 v imenu Unije.
   Člen 3
   Sprememba št. 1 se v skladu z njenim členom 2 začasno uporablja od dneva njenega podpisa do zaključka postopkov, potrebnih za začetek njene veljavnosti.
   Člen 4
   Ta sklep začne veljati na dan sprejetja.
   
      V Bruslju, 21. marca 2017
      
         
            Za Svet
         
         
            Predsednik
         
         E. SCICLUNA
      
   
   
      (1)  UL L 291, 9.11.2011, str. 3.
   
      (2)  Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).